wickkiey/tamil-wikipedia-chunked huggingface dataset:
# சிலாங்கூர் சுல்தான் சுலைமான்

## அரியணை சர்ச்சை

சுல்தான் அலாவுதீன் சுலைமானுக்கு பிள்ளைகள் பலர் இருந்தனர். அவரது முதல் மூன்று மகன்கள் தெங்கு மூசா எடின் *(Tengku Musa Heddin)*, தெங்கு படார் சா மற்றும் இசாமுதீன் ஆலாம் சா *(Tengku Alam Shah)* ஆவார்கள்.  
முதல் இரண்டு மகன்களும் சுல்தான் அலாவுதீன் சுலைமானின் அரசத் துணைவியாரான, கெடா அரச குடும்பத்தைச் சேர்ந்த தெங்கு அம்புவான் பாதுக்கா செரி மகாராம் *(Tengku Ampuan Maharum)* பிள்ளைகள் ஆவார்கள். 1903-ஆம் ஆண்டில், தெங்கு மூசா எடின், சிலாங்கூர் மாநிலத்தின் தெங்கு மகோத்தாவாக *(Tengku Mahkota)* நியமிக்கப்பட்டார்; மேலும் 1920-ஆம் ஆண்டில் ராஜா மூடா *(Raja Muda)* என பதவி உயர்வு பெற்றார்.  
இருப்பினும், பிரித்தானிய பிரதிநிதி, தியோடர் சாமுவேல் ஆடம்ஸ் *(Theodore Samuel Adams)* (1885–1961; 1935–1937 பதவியில்) என்பவரின் தூண்டுதலின் பேரில், தெங்கு மூசா எடின் 1934-இல் "தவறான நடத்தை" எனும் குற்றச்சாட்டில் *ராஜா மூடா* பதவியில் இருந்து நீக்கப்பட்டார்.
# சிலாங்கூர் சுல்தான் சுலைமான்

## தெங்கு மூசா எடின்

தெங்கு மூசா எடின் சூதாட்டத்தில் நாட்டம் கொண்டவர்; ஒரு வீண்செலவாளி; மற்றும் ஊதாரி என்றும் பிரித்தானிய பிரதிநிதி ஆடம்ஸ் குற்றம் சாட்டினார். இருப்பினும், சிலாங்கூரில் உள்ள மலாய்க்காரர்கள் பலர், தெங்கு மூசா எடினின் பதவி நீக்கத்திற்கான உண்மையான காரணம், பிரித்தானிய பிரதிநிதி ஆடம்ஸின் உத்தரவுகளைப் பின்பற்ற தெங்கு மூசா எடின் மறுத்ததே என்று நம்பினர்.  
தெங்கு மூசா எடின் பதவி நீக்கம் தொடர்பாக சுல்தான் சுலைமான் வருத்தம் அடைந்தார். ஐக்கிய இராச்சியத்தின் குடியேற்றவிய நாடுகளுக்கான வெளியுறவுத்துறைச் செயலாளரிடம் கூட சுல்தான் சுலைமான் கோரிக்கை வைத்தார். மேலும் இலண்டனில் அவருடன் நேரடியாக இந்த பிரச்சினையைப் பற்றியும் விவாதித்தார். இருப்பினும் தெங்கு ஆலாம் சா, சிலாங்கூர் மாநிலத்தின் ராஜா மூடாவாக அறிவிக்கப்பட்டார். இந்த நியமனம் சூலை 20, 1936 அன்று நடந்தது.  
சுல்தான் சுலைமான் இறந்த நான்கு நாட்களுக்குப் பிறகு, 1938 ஏப்ரல் 4-ஆம் தேதி, இசாமுதீன் ஆலாம் சா, சிலாங்கூர் சுல்தானாக அறிவிக்கப்பட்டார். சனவரி 26, 1939 அன்று, கிள்ளான், இசுதானா மகோத்தா புரி எனும் கிள்ளான் அரச அரண்மனையில், தெங்கு ஆலாம் சாவிற்கு முடிசூட்டப்பட்டது. அப்போது தெங்கு கிளானா ஜெயா புத்ரா எனும் பதவியில் இருந்த தெங்கு மூசா எடின் முடிசூட்டு விழாவிற்குத் தலைமை தாங்கினார்.
# சிலாங்கூர் சுல்தான் சுலைமான்

## வாழ்க்கை

சுல்தான் சுலைமான் பதினொரு முறை திருமணம் செய்து கொண்டார். இவருக்கு 44 பிள்ளைகள்; 26 மகன்கள் மற்றும் 18 மகள்கள்.
# சிலாங்கூர் சுல்தான் சுலைமான்

## வாழ்க்கை

### முதல் மனைவி

அவர் முதன்முதலில் 1891 மார்ச் 15 அன்று கெடாவைச் சேர்ந்த தெங்கு அம்புவான் பதுக்கா செரி நெகாரா துங்கு மகாரம் பிந்தி துங்கு சியாவுதீன் தெங்கு குடின் *(Tengku Ampuan Paduka Seri Negara Tunku Maharum binti Tunku Ziauddin @ Tengku Kudin of Kedah)* என்பவரை மணந்தார். தெங்கு அம்புவான் பாதுக்கா செரி மகாராம் சுல்தான் சுலைமானின் அரச மனைவியானார்.  
இவர்களுக்கு ஐந்து பிள்ளைகள்; ஒரு மகன் மற்றும் நான்கு மகள்கள். அவர்களின் நான்கு மகள்களும் நவம்பர் 4, 1903 அன்று தெங்கு புத்திரி *(Tengku Puteri)* என்ற பட்டத்தைப் பெற்றனர். இவர்களின் ஒரே மகன் தெங்கு மூசா எடின் (1893–1955); பின்னர், ஏழாவது சிலாங்கூர் சுல்தான் ஆனார். தெங்கு அம்புவான் பதுக்கா செரி நெகாரா துங்கு மகாரம் 1908-ஆம் ஆண்டு காசநோயால் காலமானார்.
# சிலாங்கூர் சுல்தான் சுலைமான்

## வாழ்க்கை

### இரண்டாவது மனைவி

அடுத்து இரண்டாவதாக, அவர் 1895-இல், சிக் அசுனா @ அமினா பிந்தி பிலாங் *(Cik Hasnah @ Aminah binti Pilon)* என்பவரை மணந்தார். இவர்களுக்கு நான்கு பிள்ளைகள்; இரண்டு மகன்கள் மற்றும் இரண்டு மகள்கள். இவர்களின் இரண்டாவது மகன் சுல்தான் சர் இசாமுதீன் ஆலாம் சா (தெங்கு ஆலாம் சா) *(Tengku Alam Shah)* (1898–1960); சிலாங்கூரின் ஆறாவது சுல்தான்; மலேசியாவின் இரண்டாவது யாங் டி-பெர்துவான் அகோங் (மலேசிய அரசர்) பதவிகள் வகித்தவர் ஆவார்.
# சிலாங்கூர் சுல்தான் சுலைமான்

## வாழ்க்கை

### மனைவிகள்

- 3-ஆவது மனைவி - சிக் சோபியா அப்துல் கனி; *(Cik Sofia binti Abdul Ghani)* (இறப்பு: 1908)
- 4-ஆவது மனைவி - சிக் ரொகாயா முகமட் அமின்; *(Cik Rogayah binti Muhammad Amin)* (இறப்பு: 1909)
- 5-ஆவது மனைவி - சிக் சிக் பிந்தி அப்துல்லா; *(Cik Chik binti Abdullah)* (தி.1908); (இறப்பு: 11 சூன் 1949)
- 6-ஆவது மனைவி - தெங்கு அம்புவான் அப்துல் ஜாலில்; *(Tengku Ampuan Raja Zubaidah binti Abdul Jalil of Perak)* (தி.1908); (இறப்பு: 17 அக்டோபர் 1918)
- 7-ஆவது மனைவி - சிக் அஞ்சூங் நெகாரா மைமுனா; *(Cik Anjung Negara Maimunah binti Abdullah)* (தி.1910)
- 8-ஆவது மனைவி - சிக் பூரி நெகாரா பிடாயா; *(Cik Puri Negara Bidayah binti Ahmad)* (தி.1912)
- 9-ஆவது மனைவி - தெங்கு அம்புவான் பாதுக்கா ராஜா பத்திமா; *(Tengku Ampuan Paduka Seri Negara Raja Fatimah)* (தி.1921)
- 10-ஆவது மனைவி - தெங்கு பெசார் செரி நெகாரா ராஜா மரியாம்; *(Tengku Besar Seri Negara Raja Mariam @ Bulat binti Raja Ahmad)* (தி.1925)
- 11-ஆவது மனைவி - சிக் ஜொகாரி பிந்தி அப்துல்லா; *(Cik Johari binti Abdullah)* (தி.1925)
# சிலாங்கூர் சுல்தான் சுலைமான்

## நினைவகங்கள்

கோலாலம்பூர்; மற்றும் சிலாங்கூரில் சுல்தான் சுலைமான் நினைவாக சில இடங்களுக்கு அவரின் பெயர் சூட்டப்பட்டு உள்ளது.  
- சுல்தான் சுலைமான் கட்டடம், கோலாலம்பூர்
- கிள்ளான் சுல்தான் சுலைமான் பள்ளிவாசல். கிள்ளான், சிலாங்கூர்
- அலாவுதீன் பள்ளிவாசல் ஜூக்ரா, சிலாங்கூர்
- சுல்தான் அலாவுதீன் சுலைமான் சா கல்லூரி, மலேசிய புத்ரா பல்கலைக்கழகம், செர்டாங், சிலாங்கூர்
- சுல்தான் சுலைமான் சா உயர்நிலைப்பள்ளி, பெஸ்தாரி ஜெயா, சிலாங்கூர்
- சுல்தான் சர் அலாவுதீன் சுலைமான் சா சாலை, சா ஆலாம், சிலாங்கூர்
# ஈராணைட்டு

**ஈராணைட்டு** (*Iranite*) என்பது Pb<sub>10</sub>Cu(CrO<sub>4</sub>)<sub>6</sub>(SiO<sub>4</sub>)<sub>2</sub>(F,OH)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். முச்சரிவச்சு படிக அமைப்பில் உள்ள ஈய செப்பு குரோமேட் சிலிகேட்டு கனிமம் என்று இக்கனிமம் வகைப்படுத்தப்படுகிறது. முதன்முதலில் ஈரான் நாட்டில் ஈராணைட்டு கனிமம் கண்டுபிடிக்கப்பட்டது. இது எமியீட்ரைட்டு என்ற அரிய கனிமத்தின் (Pb<sub>10</sub>Zn(CrO<sub>4</sub>)<sub>6</sub>(SiO<sub>4</sub>)<sub>2</sub>(F,OH)<sub>2</sub>). செப்பு ஒப்புமையாக கருதப்படுகிறது.  
நீர்வெப்ப ஈயம் தாங்கும் விளிம்புகளில் ஆக்சிசனேற்ற விளைபொருளாகத் தோன்றுகிறது. டையோப்டேசு , போர்னாசைட்டு, உல்ஃபெணைட்டு, மிமெடைட்டு, செருசைட்டு மற்றும் டயாபோலைட்டு ஆகியவை இதனுடன் தொடர்புடைய சேர்மங்களில் அடங்கும். முதன்முதலில் 1970 ஆம் ஆண்டு ஈரானின் அனராக்கு நகரத்திற்கு வடகிழக்கில் உள்ள செபார்சு சுரங்கத்தில் ஈராணைட்டு கிடைத்ததாக விவரிக்கப்படுகிறது. என்ற குறியீட்டால் அடையாளப்படுத்துகிறது.
# குறும்பனை சி பெர்லின்

**குறும்பனை சி பெர்லின்** (*Kurumpanai C. Berlin*, பிறப்பு: 30 மே 1966) இந்தியாவின் தமிழ்நாடு மாநிலத்தைச் சேர்ந்த ஓர் எழுத்தாளர் ஆவார். கன்னியாகுமரி மாவட்டம், குளச்சலுக்கு மேற்கே 4.5 கி.மீ. தொலைவிலுள்ள குறும்பனை என்ற கடற்கரை கிராமம் இவரது சொந்த ஊராகும். தமிழ் எழுத்தாளர், கட்டுரையாளர், களச்செயல்பாட்டாளர், கடல்சார் சுற்றுச் சூழல் ஆர்வலர், பத்திரிகையாளர், பேச்சாளர் மற்றும் சமூக சேவகர் என்று பன்முகம் கொண்ட ஆளுமையாகத் திகழ்கிறார். சிறு கதைகள், நாவல்கள், கட்டுரைகள் எழுதியுள்ளார். பல சமூகப் பணி தொடர்பான இயக்கங்களில் முக்கியமான பொறுப்புகளில் உள்ளார்.
# குறும்பனை சி பெர்லின்

## வாழ்க்கைக் குறிப்பு

குறும்பனை சி.பெர்லின் கன்னியாகுமரி மாவட்டம் குறும்பனை கிராமத்தில் கிறாசையன், அமிர்தம்மாள் தம்பதியருக்கு மகனாகப் பிறந்தார். மின் மற்றும் மின்னணு பொறியியல் பாடத்தில் பட்டயமும் தமிழ் இலக்கியத்தில் இளங்கலைப்பட்டமும் பெற்றார். ஆயுள் காப்பீட்டு முகவராகப் பணியாற்றி வருகிறார். 'கடலுக்குள்ளே... கடலுக்குள்ளே...' என்னும் சிறுகதை தொகுப்பின் மூலம் தமிழ் இலக்கிய உலகில் இவர் அறிமுகமானார். கடல்சார்மக்களின் வாழ்க்கையை மையமாகக் கொண்டு தொடர்ந்து சிறுகதைகளை எழுதிவருகிறார். ஆறு நாவல்களை எழுதியுள்ளார். கடற்கரைப்பகுதி பேச்சுமொழியின் சொற்களையும் கடல்சார் கலைச்சொற்களையும் திரட்டி நெய்தல் சொல்லகராதி ஒன்றை வெளியிட்டுள்ளார்.
# குறும்பனை சி பெர்லின்

## சிறுகதைகள்

1. . கடலுக்குள்ளே......கடலுக்குள்ளே
1. . கடலின் கருவறையில்
1. . நீந்திக் களித்த கடல்
1. . கடல் தண்ணி கரிக்குது
1. . கண்ணீர் சமுத்திரம்
1. . நெஞ்சை நெகிழச்செய்யும் நெய்தல் சிறுகதைகள்
# குறும்பனை சி பெர்லின்

## நாவல்கள்

1. கடல் அடி  
2. சேலுகேடு  
3. நீவாடு  
4. தலைச்சுமடுகாரி  
5. மானத்துக்கு அஞ்சி....சுனாமி நாவல்  
6. குளியாளி
# குறும்பனை சி பெர்லின்

## கட்டுரைகள்

1. கடலோரக் கவலைகள்
1. கடலில் கரையும் குமரிக் கடற்கரை
1. இனையம் காக்க இணைவோம்
1. ஓக்கி புயலும் நோக்கா செயலும்
1. மாண்புமிகு லூர்தம்மாள் சைமன் குப்பையில் போன கோப்புகள்
1. கடல் தண்ணிய குடிக்க...
1. காஜா புயல்; மறைக்கப்பட்ட சுனாமி
1. உரிமம் கேட்டு உரிமைக்குரல்
1. கன்னியாகுமரி காக்கக் களம் காண்போம்
1. கதிகலக்கும் கதிரியக்கம்
1. நெய்தல் சொல்லகராதி
1. நிறைவேறுமா மீனவர் கோரிக்கைகள்
1. காத்திருக்கும் கடலோடிகள்
1. சரக்குப்பெட்டக துறைமுகம்....தாங்குமா மாவட்டம்
1. தேவை தூண்டில் வளைவல்ல ....மீன்பிடித்துறைமுகம்
1. மீன்வள தினமல்ல.... மீனவர் தினம்
1. ஏழ்குறும்பனை நாடும் இஞ்ஞாசியரும்
1. கடலோடிகள் வலுவானால்
1. தலைமுறை காத்த தலைவர் சேசையா
1. உலக கடல்சார் போராளி லிங்கன்
1. கடலோர சொல்லகராதி
1. அழிக்கவரும் அணுக்கனிம சுரங்கம்
# குறும்பனை சி பெர்லின்

## பத்திரிகையாளர்

1. விடியலை நோக்கி (ஆசிரியர் குழு)
1. நெய்தல் கணியம்(இணை ஆசிரியர்)
1. கடலோரம் (ஆசிரியர்)
1. கடற்கரை இதழ் (ஆசிரியர்)
# குறும்பனை சி பெர்லின்

## சமூகப்பணி

1. நெய்தல் மக்கள் இயக்கம் (மாவட்டச் செயலாளர்)
1. அணுவுலைக்கு எதிரான மக்கள் இயக்கம்(செயற்குழு உறுப்பினர்)
1. மீனவர் வாழ்வுரிமை இயக்கம்(மாநில செயலாளர்)
1. இனையம் சர்வதேச சரக்குப் பெட்டக மாற்றுமுனைய எதிர்ப்பு மக்கள் இயக்கம்(இணை ஒருங்கிணைப்பாளர்)
1. நெய்தல் சிந்தனை அரங்கம் (ஒருங்கிணைப்பாளர்)
1. கடலோர உள்ளாட்சித் தலைவர்கள் கூட்டமைப்பு(ஒருங்கிணைப்பாளர்)
1. லூர்தம்மாள் சைமன் அரசுப்பணி பயிற்ச்சி மையம்(ஒருங்கிணைப்பாளர்)
1. நெய்தல் படைப்பாளர் கூடுகை
1. சேலாளி பதிப்பகம்(நிறுவனர்)
1. அணுக்கனிமச் சுரங்கம் எதிர்ப்பு மக்கள் இயக்கம்
# குறும்பனை சி பெர்லின்

## விருதுகள்

1. மனிதநேய முரசு -2006 (பெரியார் -காமராசர் இலக்கிய பேரவை)
1. கலை இலக்கிய பெரு மன்றம் மற்றும் புதிய நூற்றாண்டு புத்தக நிறுவன விருது
1. மாண்புமிகு லூர்தம்மாள் சைமன் இலக்கிய விருது
1. நெய்தல் இலக்கிய சாதனையாளர் விருது
1. புலவர் எம் காசுமான் நினைவு கடற்கரை விருது -2022
1. தங்கத்தமிழ் சாதனையாளர் விருது-2025
# கிருத்திகா (தெய்வம்)

**கிருத்திகா** (*Kṛttikā*) என்பது தமிழில் **கார்த்திகை** என்று அழைக்கப்படும் 27 நட்சத்திரங்களில் ஒன்று. இது மேற்கத்திய வானியலில் கார்த்திகை எனப்படும் திறந்த நட்சத்திரக் கூட்டத்திற்கு ஒத்திருக்கிறது. இது இடபம் விண்மீன் தொகுப்பை உருவாக்கும் கொத்துக்களில் ஒன்றாகும். இந்திய வானியல் மற்றும் சோதிடம் இந்தப் பெயர் "வெட்டுபவர்கள்" என்று மொழிபெயர்க்கப்பட்டுள்ளது. இது இதன் இந்துக் கடவுளின் பெயரில் உருவகப்படுத்தப்படுகிறது. இவர் தக்கன் மற்றும் பஞ்சஜனியின் மகள் ஆவார். இதனால் கியாதிக்கு ஒன்றுவிட்ட சகோதரி முறையும் கூட. கிருத்திகாவின் கணவர் சந்திரன். இந்துக் கடவுளான கார்த்திகேயனை வளர்த்தெடுத்த **ஆறு கிருத்திகைகள்** சிவன், சம்பூதி, பிரீத்தி, சன்னதி, அனுசுயா மற்றும் சாமா.  
இந்து சோதிடத்தில், கிருத்திகை என்பது 27 நட்சத்திரங்களில் மூன்றாவது நட்சத்திரமாகும். இது சூரியனால் ஆளப்படுகிறது. பாரம்பரிய இந்து கொள்கையின்படி, தனிநபர்களை இவர்களின் லக்ன பெயரிடுவதில், பின்வரும் சமசுகிருத எழுத்துக்கள் இந்த நட்சத்திரத்தினை ஒத்துப்போகின்றன. மேலும் இதன் ஆதிக்கத்தின் கீழ் பிறந்த ஒருவரின் முதல் பெயரின் தொடக்கத்தில் இருக்கும்: A (अ), I (ई), U (उ) மற்றும் E (ए).  
கிருத்திகா என்பது வானியல், கணிதம் மற்றும் வடிவியல் போன்ற பண்டைய இந்திய அறிவியல்களில் பயன்படுத்தப்படும் சமசுகிருத தொழில்நுட்ப சொல்லாகவும் உள்ளது.
# முனி (இந்து மதம்)

**முனி** (*Muni*) காசியபரின் மனைவிகளில் ஒருவர். இவர் தக்கன் அசிக்னி இணையரின் அறுபது மகள்களில் ஒருத்தி. அரம்பையர் மற்றும் கந்தர்வர்களின் தாய் ஆவார்.
# முனி (இந்து மதம்)

## இலக்கியம்

பிரம்மாண்ட புராணம் இருபத்தி நான்கு அப்சரசகளும் பதினாறு கந்தர்வர்களும் முனிவரின் குழந்தைகள் என்று கூறுகிறது.  
பாகவத புராணம் அரம்பையர் காசியபர் மற்றும் முனிவருக்குப் பிறந்தவர்கள் என்று கூறுகிறது.
# சின்வால்டைட்டு

**சின்வால்டைட்டு** (*Zinnwaldite*) என்பது KLiFeAl(AlSi<sub>3</sub>)O<sub>10</sub>(OH,F)<sub>2</sub> என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிமம் ஆகும். பொட்டாசியம் இலித்தியம் இரும்பு அலுமினிய சிலிகேட் ஐதராக்சைடு புளோரைடு கனிமமாக வகைப்படுத்தப்படும் இது மைக்கா குழுவில் உள்ள ஒரு சிலிக்கேட்டு கனிமமாகும். பன்னாட்டு கனிமவியல் சங்கம் சின்வால்டைட்டு கனிமத்தை Znw என்ற குறியீட்டால் அடையாளப்படுத்துகிறது. சிடரோபைலைட்டுக்கும் (KFe<sub>2</sub>Al(Al<sub>2</sub>Si<sub>2</sub>)O<sub>10</sub>(F,OH)<sub>2</sub>) பாலிலித்தியோணைட்டுக்கும் (KLi<sub>2</sub>AlSi<sub>4</sub>O<sub>10</sub>(F,OH)<sub>2</sub>) இடைப்பட்ட நிலையில் சின்வால்டைட்டு கனிமம் உள்ளதாகவும் பன்னாட்டு கனிமவியல் சங்கம் குறிப்பிடுகிறது. ஒரு செல்லுபடியாகும் கனிம இனமாகவும் இது கருதப்படவில்லை.
# சின்வால்டைட்டு

## தோற்றம்

இது பெரும்பாலும் வெள்ளீயத் தாது படிவுகளுடன் தொடர்புடைய கிரீசன்சு, பெக்மாடைட் மற்றும் குவார்ட்சு படிகங்களின் விளிம்புகளில் காணப்படுகிறது. இது பொதுவாக புட்பராகம், கேசிட்டரைட்டு, உல்பிரமைட்டு, இலெபிடோலைட்டு, சுபோடுமீன், பெரில், தூர்மலைன் மற்றும் புளோரைட்டு ஆகிய கனிமங்களுடன் சேர்ந்து காணப்படுகிறது.
# உரோகிணி

**உரோகிணி** (*Rohini*; रोहिणी) இந்து மதத்தில் நட்சத்திரங்களின் தெய்வமும் சந்திரக் கடவுளான சந்திரனின் விருப்பமான மனைவியும் ஆவார். பிரஜாபதி தக்கனுக்கும் அவரது மனைவி அசிக்னிக்கும் பிறந்த 27 மகள்களில் இவரும் ஒருவர். இவர் "சிவப்பு தெய்வம்" (**உரோகிணி தேவி**) என்றும் அழைக்கப்படுகிறார். இவர் இடபம் ராசியில் பிரகாசமான நட்சத்திரமான ஆரஞ்சு-சிவப்பு நட்சத்திரமான ரோகிணி உருவகம் ஆவார்.
# உரோகிணி

## இந்து மதத்தில்

இந்து மதத்தில், தக்கன் மற்றும் அசிக்னியின் 27 மகள்கள் சந்திரனுக்கு திருமணம் செய்து வைக்கப்பட்டனர்.  
சந்திரன் தனது பெரும்பாலான நேரத்தை ரோகிணியுடன் கழித்தார். இது அவரது மற்ற மனைவிகளைக் கோபப்படுத்தியது. பின்னர் அவர்கள் இதைப் பற்றி தங்கள் தந்தையிடம் புகார் செய்தனர். தன்னுடைய மகள்கள் மகிழ்ச்சியற்றவர்களாக இருப்பதைக் கண்ட தக்கன், சந்திரனை தொழுநோயால் சபித்து, சந்திரன் ஒவ்வொரு மாதமும் வளர்வதும் தேய்வதும் ஆகட்டும் என்று அறிவித்தார்.  
உரோகிணி, அவளுடைய சகோதரிகளான கிருத்திகா மற்றும் ரேவதி ஆகியோருடன் தெய்வீகப்படுத்தப்பட்ட மனிதர்கள் என்றும் "தாய்மார்கள்" என்றும் விவரிக்கப்படுகிறார்கள்.
# உரோகிணி

## இந்திய வானியலில்

இந்திய வானியலில், 27 சந்திர நட்சத்திரங்கள் தக்கன் மற்றும் அசிக்னியின் மகள்களின் பெயரால் பெயரிடப்பட்டுள்ளன. சந்திர நிலை ரோகிணி விருஷப ராசியில் (இடபம் -ரிஷபம்) 10° 0' முதல் 23° 20' வரை பரவியுள்ளது.
# உரோகிணி

## இந்து சோதிடத்தில்

இந்து சோதிடத்தில், உரோகிணி நட்சத்திரம் ஜோதிசா என்று அழைக்கப்படுகிறது. உரோகிணி என்பது சந்திரனால் ஆளப்படும் ராசி மண்டலத்தின் நான்காவது சந்திர நிலை அல்லது நட்சத்திரமாகும் . கிருட்டிண்ரின் பிறந்த நட்சத்திரம் உரோகிணி. இந்த நட்சத்திரத்தின் செல்வாக்கின் கீழ் பிறப்பதில் முக்கியத்துவம் இருப்பதாக நம்பப்படுகிறது.
# ஜேம்ஸ் பீஸ்

**கென்னத் ஜேம்ஸ் பீஸ்** (ஆங்கில மொழி Kenneth James Peace), 28 செப்டம்பர், 1963 அன்று பெய்ஸ்லியில் பிறந்தார். அவர் ஒரு ஸ்காட்லாந்து நாட்டு இசையமைப்பாளர், கலை நிகழ்ச்சி பியானோ கலைஞர் மற்றும் காட்சிரீதியான படைப்புக் கலைஞர்.
# ஜேம்ஸ் பீஸ்

## வாழ்க்கை வரலாறு

ஜேம்ஸ் பீஸ், செப்டம்பர் 28, 1963 அன்று ஸ்காட்லாந்தில் உள்ள பெய்ஸ்லியில் பிறந்தார். அவர் தனது குழந்தைப் பருவத்தின் பெரும்பகுதியை மேற்கு ஸ்காட்லாந்தில் உள்ள ஒரு கடலோர உல்லாச நகரானஹெலன்ஸ்பரோவில் கழித்தார். அவரது குடும்பத்தில் பல கலைஞர்கள் உள்ளனர் (எ.கா ஜான் மெக்கீ, John McGhie), இவர் 20 ஆம் நூற்றாண்<nowiki/>டின் முதல் பாதியில் பிரபலமான நடன இசையமைப்பாளராக இருந்த ஃபெலிக்ஸ் பர்ன்ஸ் (Felix Burns) உடைய உறவினர் ஆவார். இவர் எட்டு வயதிலிருந்தே பியானோ பயிற்சி பெற்றார் மற்றும் அவரது முதல் பொது நிகழ்ச்சியானது பதினான்கு வயதில் நடந்தது, அதில் அவர் ஸ்காட் ஜோப்ளின் (Scott Joplin) உடைய இசை<nowiki/>யை நிகழ்த்தினார். அவரது பதினாறு வயதில் ராயல் ஸ்காட்டிஷ் அகாடமி ஆஃப் மியூசிக் அண்ட் டிராமா (இப்போது அது ராயல் கன்சர்வேட்டயர் ஆஃப் ஸ்காட்லண்ட் என அழைக்கபடுகிறது, Royal Conservatoire of Scotland) அதுவரை இல்லாத மிகவும் இளவயது முழுநேர மாணவராக அவர் சேர்ந்தார். 1983 இல் அவர் கிளாஸ்கோ பல்கலைக்கழக பியானோ கற்பித்தலில் அவர் B.A பட்டம் பெற்றார். அகற்கு அடுத்த ஆண்டில், RSAMD இசைக்குழுவுடன் மெண்டல்சோனின் பியானோ கான்செர்டோ எண் 1 இசைத்த பிறகு, இசை நிகழ்ச்சியில் ஒரு டிப்ளோமா பெற்றார். முறையான படிப்பை முடித்த பிறகு, ஒரு பியானோ கலைஞராக அவரை அனைவரும் நாடினர் மற்றும் 1988-1991 இல் அவர் எடின்பரோ<nowiki/>வில் வாழ்ந்தார். 1998 முதல் அவர் டேங்கோவைப் பற்றி ஆய்வு செய்து, அவரது சொந்த டேங்கோ-உத்வேகம் பெற்ற பியானோ இசையமைப்புகள் அடங்கிய *Tango escocés* (ஸ்காட்டிஷ் டேங்கோ) CD ஐத் தயாரித்தார் மற்றும் 2002 இல் விக்டோரியா காலேஜ் ஆஃப் மியூசிக் இன் கௌரவ உறுப்பினரானார். அதே ஆண்டில், செப்டம்பர்/அக்டோபரில் வடக்கு ஜெர்மனி<nowiki/>யிலும், நவம்பரி<nowiki/>ல் தூர கிழக்கு நாடுகளிலும் தனி இசை நிகழ்ச்சிகளை மேற்கொண்டார், அப்போது ஹாங்காங்கில் அவரது *Tango XVII* இன் முதல் நிகழ்ச்சியை வழங்கினார்.  
அதற்கு அடுத்த ஆண்டுகளில் அவர் நிகழ்ச்சிகளுக்கு ஐரோப்பா<nowiki/>வில் கவனம் செலுத்தினார். அவர் பின்வரும் தலைநகரங்களில் தனது சொந்த டேங்கோக்களை நிகழ்த்தியுள்ளார்: ஆம்ஸ்டர்டாம், ஏதென்ஸ், பெர்லின்,பிரஸ்ஸல்ஸ், ஹெல்சின்கி, லிஸ்பன், லண்டன், மாட்ரிட், ஒஸ்லோ, ரெய்க்யவிக் மற்றும் வியன்னா.  
2008 ஆம் ஆண்டில், டேங்கோ இசைக்கு அவர் செய்த சேவைகளை அங்கீகரிக்கும் விதமாக லண்டன் காலேஜ் ஆஃப் மியூசிக் இன் கௌரவ உறுப்பினரானார்.  
எடின்பரோ<nowiki/>வில் ஒரு குறுகிய காலம் தங்கியிருந்த பிறகு அவர் பிப்ரவரி 2010 இல் வைஸ்பேடனில் வாழ்வதற்கு ஜெர்மனி<nowiki/>க்குத் திரும்பினார்.  
●   தங்கப் பதக்கம், *இண்டர்நேஷனல் அகாடமி ஆஃப் "Lutèceꞌ*ꞌ. பாரிஸ், 2005  
●   எடர்னல் சாங் (அழிவில்லாத பாடல்)
# ஜேம்ஸ் பீஸ்

## வெளிப்புற இணைப்புகள்

Souvenir de Buenos Aires  
Autumn Gold  
Lento Lacrimoso
# தக்கனின் மகள்கள்

**தக்கனின் மகள்கள்** (*List of Daksha's daughters*) என்பவர்கள் இந்து மதத்தில், தக்கன் ஒரு பிரஜாபதியும், படைப்பாளருமான பிரம்மாவின் மகனுடைய மகள்கள் ஆவர். இந்து இலக்கியம் அசிக்னி மற்றும் பிரசுதி ஆகிய இருவரையும் தக்கனின் மனைவிகளாகப் பெயராக அடையாளப்படுத்துகிறது. இவர்களுக்குப் பிறந்த மகள்கள் தக்கனின் மகள்கள் ஆவர். இவர்களில் குறிப்பிடத்தக்க மகள்களில் சிலர், ஆதித்தர்களின் தாயார் அதிதி, தைத்தியர்களின் தாயார் திதி, தானவர்களின் தாயார் தனு, யாகங்களின் தெய்வமும் அக்னி தேவனின் மனைவியுமான சுவாகா, சிவனின் முதல் மனைவி தாட்சாயிணி ஆகியோர்.  
இந்து புராணங்களில் தக்கனின் மகள்கள் பல தெய்வங்களுக்கு அவர்களின் தந்தையால் திருமணம் செய்து வைக்கப்பட்டதால், படைப்பில் அவர்களுக்கு முக்கியப் பங்கு உண்டு. மகாபாரதத்தில், தக்கனின் பதினாறு மகள்கள் தேவர்கள், அசுரர்கள், மனிதர்கள் உட்பட அனைத்து உயிரினங்களுக்கும் தாயாக உள்ளார்கள்.
# தக்கனின் மகள்கள்

## பட்டியல்

### பிரசுதியின் மகள்கள்

தக்கனிடமிருந்து பிரசுதியின் மகள்களின் எண்ணிக்கை புராணங்களில் வேறுபடுகிறது. இவர்களின் மகள்களின் எண்ணிக்கை 16 முதல் 60 வரை இருக்கும். பிரசுதியின் மகள்கள் மனம் மற்றும் உடலின் நற்பண்புகளைக் குறிக்கும் விதமாகக் கருதப்படுகிறார்கள். இவர்கள் வெவ்வேறு தெய்வங்களை மணந்துள்ளனர். பிரசுதி தக்கனுக்கு 24 பெண் குழந்தைகளைப் பெற்றாள் என்று விஷ்ணு புராணம் கூறுகிறது.
| சரத்தா | யமன் |  |
| --- | --- | --- |
| இலக்குமி | யமன் |  |
| திரிதி | யமன் |  |
| துசுதி | யமன் |  |
| புசுதி | யமன் |  |
| மேதா | யமன் |  |
| கிரியா | யமன் |  |
| புத்தி | யமன் |  |
| லஜ்ஜா | யமன் |  |
| வேபஸ் | யமன் |  |
| சாந்தி | யமன் |  |
| சித்தி | யமன் |  |
| கீர்த்தி | யமன் |  |
| கியாதி | பிருகு |  |
| சம்பூதி | மரிச்சி |  |
| சுமிருதி | அங்கரிசர் |  |
| பிரிதி | புலஸ்தியர் |  |
| சாமா | புலகர் |  |
| சன்னதி | கிராது |  |
| அனசுயா | அத்திரி |  |
| அருந்ததி | வசிட்டர் |  |
| சுவாகா | அக்னி |  |
| சுவேதா | பித்ருக்கள் |  |
| சதி | சிவன் | } |
# தக்கனின் மகள்கள்

## பட்டியல்

### அசிக்னியின் மகள்கள்

பத்ம புராணத்தின்படி, தக்கன் தான் படைத்த பெண்களின் எண்ணிக்கை இன்னும் போதுமானதாக இல்லை என்று உணர்ந்தபோது, அவர் தனது மனைவி அக்னியிடமிருந்து மேலும் 60 மகள்களைப் பெற முடிவு செய்தார். சதி என்பவர் சிவனை மணந்த மகள். மச்ச புராணத்தின்படி, இந்த மகள்களில் ஒருவர் கூட தங்கள் தந்தையைப் போல இல்லை. அவர்கள் தெய்வங்களுடனும் முனிவர்களுடனும் செய்த திருமணங்களின் அடிப்படையில் பட்டியலிடப்பட்டுள்ளனர்.  
1. தர்மாவினைத் தக்கனின் 10 மகள்கள் திருமணம் செய்தனர்.
1. காஷ்யப முனிவரை தக்கனின் 13 மகள்கள் திருமணம் செய்தனர்.
1. சந்திரனை 27 மகள்கள் திருமணம் செய்தனர்.
1. அரிஷ்டனேமியினை 4 மகள்கள் மணந்தார்.
1. பிருகு முனிவரின் மகன்களுக்கு இரண்டு மகள்கள் திருமணம் செய்து வைக்கப்பட்டனர்.
1. அங்கரிசர் முனிவருக்கு 2 மகள்கள் திருமணம் செய்து வைக்கப்பட்டனர்..
1. கிருஷஸ்வாவுக்கு 2 மகள்கள் திருமணம் செய்து வைக்கப்பட்டனர்..
# தக்கனின் மகள்கள்

## பட்டியல்

### அசிக்னியின் மகள்கள்

#### தர்மத்தின் மனைவிகள்

தர்மாவை தக்கனின் 10 மகள்கள் மணந்தனர். அவர்கள்:  
1. மருவதி
1. வாசு
1. ஜாமி
1. லம்பா
1. பானு
1. உர்ஜ்ஜா
1. சங்கல்பா
1. முகூர்த்தம்
1. சத்யா
1. விசுவா
# தக்கனின் மகள்கள்

## பட்டியல்

### அசிக்னியின் மகள்கள்

#### காசியபரின் மனைவிகள்

காசியப முனிவரை மணந்த 13 மகள்கள்:  
1. அதிதி
1. திதி
1. தனு
1. அரிசுடா
1. சுரசை
1. காம்தேனு
1. வினதா
1. தம்ரா
1. க்ரோதவசா
1. இரா
1. கத்ரு
1. விசுவா
1. முனி
# தக்கனின் மகள்கள்

## பட்டியல்

### அசிக்னியின் மகள்கள்

#### சந்திரனின் மனைவிகள்

நட்சத்திரங்களாக (சந்திர மாளிகைகள்) சந்திரனை மணந்த தக்கனின் 27 மகள்கள்:  
1. அச்சுவினி
1. பரணி
1. கிருத்திகா
1. உரோகிணி
1. மிருகசீரீடம்
1. திருவாதிரை
1. புனர்பூசம்
1. பூசம்
1. ஆயில்யம்
1. மகம்
1. பூரம்
1. உத்ததிரம்
1. அஸ்தம்
1. சித்திரை
1. சுவாதி
1. விசாகம்
1. அனுசம் அல்லது ராதா
1. கேட்டை
1. மூலம்
1. பூராடம்
1. உத்திராடம்
1. திருவோணம் அல்லது அபிஜிதா
1. அவிட்டம்
1. சதயம்
1. பூராட்டாதி
1. உத்திரட்டாதி
1. ரேவதி
# போரிவலி சட்டமன்றத் தொகுதி

**போரிவலி சட்டமன்றத் தொகுதி (Borivali Assembly constituency) என்பது** மேற்கு இந்தியாவின் உள்ள மகாராட்டிரா மாநில சட்டப்போவையில் உள்ள 288 சட்டமன்றத் தொகுதிகளில் ஒன்றாகும். இந்தத் தொகுதி 1951 ஆம் ஆண்டு முந்தைய பம்பாய் மாநிலத்தின் 268 சட்டமன்றத் தொகுதிகளில் ஒன்றாக உருவாக்கப்பட்டது.போரிவலி தொகுதி மும்பை புறநகர் மாவட்டத்தில் அமைந்துள்ள 26 சட்டமன்றத் தொகுதிகளில் ஒன்றாகும்.போரிவலி, மும்பை வடக்கு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# போரிவலி சட்டமன்றத் தொகுதி

## சட்டமன்ற உறுப்பினர்கள்

| 1952 | மாதவ் தேசு பாண்டே | இந்திய தேசிய காங்கிரசு </br> |
| --- | --- | --- |
| 1957 | ஈசுவர்லால் பரேக் |  |
| 1962 |  |  |
| 1967 | ஜே.ஜி. தத்தானி |  |
| 1972 | துவாரகநாத் பால்கர் |  |
| 1978 | ராம் நாயக் | ஜனதா கட்சி</br> |
| 1980 | பாரதிய ஜனதா கட்சி</br> |  |
| 1985 |  |  |
| 1990 | கேமேந்திர மேத்தா |  |
| 1995 |  |  |
| 1999 |  |  |
| 2004 | கோபால் செட்டி |  |
| 2009 |  |  |
| 2014 | வினோத் தவ்டே |  |
| 2019 | சுனில் ரானே |  |
| 2024 | சஞ்சய் உபாத்யாய் | } |
# மெய்தி மொழி இளம் எழுத்தாளர்கள் விருது பெற்றோர்களின் பட்டியல்

**மெய்தி மொழி இளம் எழுத்தாளர்கள் விருது பெற்றோர்களின் பட்டியல்** (*List of Yuva Puraskar winners for Meitei*) என்பது **சாகித்திய அகாதமியின் இளம் எழுத்தாளர்கள் விருதினை** மெய்தி மொழி இலக்கியத்திற்காகப் பெற்றவர்களின் பட்டியல் ஆகும். இந்த விருது வழங்கப்பட்ட ஆண்டின் சனவரி 1ஆம் தேதி நிலவரப்படி 35 வயது மற்றும் அதற்குக் குறைவான வயதுடைய ஓர் எழுத்தாளரால் வெளியிடப்பட்ட புத்தகங்களைக் குறிக்கிறது. இது 2011 முதல் 24 மொழிகளில் சிறந்த படைப்புகளைப் படைத்த இளம் எழுத்தாளர்களுக்கு ஆண்டுதோறும் வழங்கப்படுகிறது.
# மெய்தி மொழி இளம் எழுத்தாளர்கள் விருது பெற்றோர்களின் பட்டியல்

## பெறுநர்கள்

மெய்தி மொழியில் (அதிகாரப்பூர்வமாக மணிப்புரியம் மொழி என்று அழைக்கப்படுகிறது) எழுதப்பட்ட படைப்புகளுக்காக சாகித்திய அகதாதமியின் இளம் எழுத்தாளர் விருது பெற்றவர்களின் பட்டியல் பின்வருமாறு. இந்த விருது ரூ. 50,000 ரொக்கப் பரிசும், ஒரு பொறிக்கப்பட்ட செப்புப் பலகை அடங்கும்.
# மெய்தி மொழி இளம் எழுத்தாளர்கள் விருது பெற்றோர்களின் பட்டியல்

## விருதாளர்கள்

| 2011 | தேபாச்சந்த் | *நோங்தாங்னா முத்க்ராபடா* | சிறுகதைகள் |
| --- | --- | --- | --- |
| 2012 | ரஞ்சிதா கொந்தௌஜம் | *ஷிங்னாபாகி கா அமாசுங் டெய்ரி ஜிமாபு* | சிறுகதைகள் |
| 2013 | அகோம் யண்டிபாலா தேவி | *லாய் மாதா ஷாரி* | கவிதை |
| 2014 | வாங்தோய் குமான் | *ந்கயோன்பா ஆஷெய்பா* | கவிதை |
| 2015 | அங்கோம் சரிதா தேவி | *மீ அமாஷுங் ஷா* | கவிதை |
| 2016 | சோங்தாம் திபு சிங் | *டோர்பந்துடா* | நாவல் |
| 2017 | கே. கிருஷ்ணமோகன் சிங்கா | *கெல்லாபா உனகி எஷேய்* | கவிதை |
| 2018 | டோங்பிராம் அமர்ஜித் சிங் | *லூபுக்கி மனம்* | கவிதை |
| 2019 | ஜிதேன் ஒயினாம்பா | *கேன்வாஸ்தா தாரக்பா பிரங்னா* | கவிதை |
| 2020 | ராமேஸ்வர் ஷரோங்பம் | *கைராபா சபு மாசேத்* | கவிதை |
| 2021 | லெனின் குமஞ்சா | *மாதம்கி மங்களன்* | கவிதை |
| 2022 | சோனியா குந்த்ராக்பம் | *லோய்யுஂபா* | நாவல் |
| 2023 | பரசுராம் திங்னம் | *மாதம்கி ஷீரெங் 37* | கவிதை |
| 2024 | வைகோம் சிங்கீங்கன்பா | *ஆஷிப்பா டுரெல்* | கவிதை |
# வார்ப்புரு:Sahitya Akademi Awards

| Part of a series on |
| --- |
| } |
|-
! | சாகித்திய அகாதமி விருதுகள்
|-
| | பிரிவுகள்
|-
! | சாகித்திய அகாதமி விருது பெற்றவர்களின் மொழிவாரியானப் பட்டியல்கள்
|-
| |
<templatestyles src="Hlist/styles.css"/><div>
- அசாம்
- பெங்காலி
- போடோ
- டோக்ரி
- ஆங்கிலம்  
- குசராத்தி
- இந்தி
- கன்னடம்
- Kashmiri
- Konkani
- Maithili
- Malayalam
- Marathi  
- Meitei (Manipuri)
- Nepali
- Odia
- Punjabi
- Rajasthani
- Sanskrit
- Santali
- Sindhi
- Tamil  
- Telugu
- Urdu
</div>
|-
! | சாகித்திய அகாதமி மொழிபெயர்ப்பு விருதுகள்
|-
| |
<templatestyles src="Hlist/styles.css"/><div>
- Assamese
- Bengali
- Bodo
- Dogri
- English
- Gujarati  
- Hindi
- Kannada
- Kashmiri
- Konkani
- Maithili  
- Malayalam
- Marathi
- Meitei (Manipuri)
- Nepali
- Odia  
- Punjabi
- Rajasthani
- Sanskrit
- Santali
- Sindhi
- Tamil  
- Telugu
- Urdu
</div>
|-
! | சாகித்திய அகாதமியின் இளம் எழுத்தாளர் விருது
|-
| |
<templatestyles src="Hlist/styles.css"/><div>
- Assamese
- Bengali
- Bodo
- Dogri
- English
- Gujarati  
- Hindi
- Kannada
- Kashmiri
- Konkani
- Maithili  
- Malayalam
- மெய்தி
- Marathi
- Nepali
- Odia  
- Punjabi
- Rajasthani
- Sanskrit
- Santali
- Sindhi
- தமிழ்  
- Telugu
- Urdu
</div>
|-
! | பால சாகித்திய அகாதமி விருதுகள்
|-
| |
<templatestyles src="Hlist/styles.css"/><div>
- Assamese
- Bengali
- Bodo
- Dogri
- English
- இந்தி  
- இந்தி
- கன்னடம்
- காசுமிரி
- கொங்கணி
- மைதிலி
- மலையாளம்
- மெய்தி
- மராத்தி
- நேபாளம்
- ஒடியா  
- பஞ்சாபி
- இராசத்தானி
- சமசுகிருதம்
- சண்டாளி
- சிந்தி
- தமிழ்  
- Telugu
- Urdu
</div>
|-
! | Related
|-
| |
<templatestyles src="Hlist/styles.css"/><div>
- இந்திய அரசியலமைப்பிலுள்ள எட்டாவது பட்டியல்  
- அலுவல் மொழிகளுக்கான ஆணையம்  
- இந்தியாவில் தாய்மொழியைப் பேசுவோரின் எண்ணிக்கையின் பட்டியல்
</div>
|-
! |
<templatestyles src="Hlist/styles.css"/><div>
-
-
-
-
</div>
|}<noinclude>  
</noinclude>
# மலாலா நிதி

மலாலா நிதி (Malala Fund) என்பது பெண்கள் கல்விக்காக வாதிடும் ஒரு சர்வதேச, இலாப நோக்கற்ற அமைப்பாகும். இது பெண் கல்வி உரிமைக்கான பாக்கித்தான் ஆர்வலரும், இளம் வயதிலேயே நோபல் பரிசு பெற்றவருமான மலாலா யூசப்சையி மற்றும் அவரது தந்தை சியாவுத்தீன் யூசப்சையி ஆகியோரால் இணைந்து நிறுவப்பட்டது. ஒவ்வொரு பெண்ணுக்கும் 12 ஆண்டுகள் இலவச, பாதுகாப்பான மற்றும் தரமான கல்வியை உறுதி செய்வதே இந்த அமைப்பின் குறிக்கோள். ஜூலை நிலவரப்படி, இந்த அமைப்பு 48 ஊழியர்களைக் கொண்டுள்ளது. ஆப்கானித்தான், பிரேசில், எத்தியோப்பியா, இந்தியா, லெபனான், நைஜீரியா, பாக்கித்தான் மற்றும் துருக்கி முழுவதும் பணிபுரியும் 58 வழக்கறிஞர்களை ஆதரிக்கிறது.
# மலாலா நிதி

## வரலாறு

2013 ஆம் ஆண்டில் மலாலா நிதிக்கு முதல் பங்களிப்பு அமெரிக்க நடிகை ஏஞ்சலினா ஜோலியிடமிருந்து பெறப்பட்டது. அவர் தனிப்பட்ட முறையில் 200,000 அமெரிக்க டாலரை நன்கொடையாக அளித்தார். இது மலாலா வசிக்கும் பாக்கித்தானின் சுவாத் பள்ளத்தாக்கிலுள்ள பெண்கள் கல்விக்கு நிதியளிக்க பயன்படுத்தப்பட்டது.  
2014 ஆம் ஆண்டில், கென்யாவின் கிராமப்புறங்களில் அனைத்து பெண்களுக்கமான மேல்நிலைப் பள்ளியைக் கட்டியெழுப்ப மலாலா நிதி உதவியது. மேலும் கைபர் பக்துன்வா மாகாணத்தில் ஏற்பட்ட தீவிரவாதத் தாக்குதல்கள் மற்றும் 2014 இல் பாக்கித்தானில் ஏற்பட்ட வெள்ளத்திலிருந்து காப்பாற்றப்பட்ட குழந்தைகளுக்கு பள்ளிப் பொருட்கள் மற்றும் தொடர்ச்சியான கல்வியை வழங்க இந்நிதி உதவியது.  
2015 ஆம் ஆண்டில், எபோலா நோய் பரவல் காரணமாக சியேரா லியோனி அரசாங்கம் பள்ளிகளை மூடியபோது, மலாலா நிதி வானொலி மூலம், 1,200 ஓரங்கட்டப்பட்ட சிறுமிகளுக்கு கல்வியைத் தொடர வகுப்பறைகளை உருவாக்கியது. நைஜீரியா சிறுமிகளுக்கான மலாலா வாதத்தை அடிப்படையாகக் கொண்டு, போகோ அராம் கடத்தலில் இருந்து விடுவிக்கப்பட்ட சிபோக் பள்ளி மாணவிகளுக்கு அவர்களின் இடைநிலைக் கல்வியை முடிக்க மலாலா நிதி முழு உதவித்தொகையையும் உறுதியளித்தது. 12 ஜூலை 2015 அன்று, தனது 18 வது பிறந்தநாளில், சிரிய அகதிகளுக்காக லெபனானின் பெக்கா பள்ளத்தாக்கில் உள்ள ஒரு மேல்நிலைப் பள்ளியின் மலாலா நிதி மூலம் நிதியளிப்பதாக மலாலா அறிவித்தார்.  
2016 ஆம் ஆண்டில், மலாலா தனது பிறந்தநாளுக்காக தாதாப் அகதிகள் முகாமுக்குச் சென்று, மலாலா நிதியத்தால் ஆதரிக்கப்படும் தலைமைத்துவம் மற்றும் வாழ்க்கைத் திறன்கள் குறித்த வழிகாட்டுதல் திட்டத்தில் பங்கு கொண்ட அகதி சிறுமிகளின் பட்டமளிப்பு விழாவில் கலந்து கொண்டார். 2016 டிசம்பரில், பில் & மெலின்டா கேட்சு அறக்கட்டளை வளரும் நாடுகளில் கல்வியை ஆதரிப்பதற்காக மலாலா நிதியம் கல்விக்கென ஒரு வலையமைப்பு என்ற ஒரு திட்டத்தைத் தொடங்க உதவுவதற்காக $4 மில்லியனை அளித்தது.
# மலாலா நிதி

## வரலாறு

### ஆராய்ச்சி மற்றும் வாதம்

மலாலா, அவரது தந்தை சியாவுத்தீன், மலாலா நிதியத்தின் ஊழியர்கள், கல்வி வலையமைப்பின் உறுப்பினர்கள் மற்றும் இளம் கல்வி ஆர்வலர்கள் பல மாநாடுகளில் பங்கேற்கிறார்கள். மேலும், பெண்கள் கல்விக்காக வாதிட அரசியல் தலைவர்களை சந்திக்கிறார்கள். பெண்கள் கல்விக்கான நிதியை அதிகரிப்பதும், சிறுவர் திருமணம், குழந்தைத் தொழிலாளர், மோதல் மற்றும் பாலின வாதம் போன்ற பெண்களைப் பள்ளிக்குச் செல்வதைத் தடுக்கும் தடைகளை நீக்குவதும் இதன் குறிக்கோள்களாகும். மலாலா நிதி, *புரூக்கிங்ஸ்* நிறுவனம், உலக வங்கி மற்றும் மேம்பாட்டுக்கான முடிவுகள் ஆகியவற்றுடன் இணைந்து சிறுமிகளின் இடைநிலைக் கல்வியின் தாக்கம் குறித்து ஆராய்ச்சி நடத்தியுள்ளது.  
ஜூன் 2018 இல், ஜி-7 நாடுகள் மற்றும் உலக வங்கி இணைந்து பெண்கள் கல்விக்காக 2 பில்லியன் டாலர் பெற மலாலா நிதி உதவியது.  
ஜூலை 2018 இல், மலாலா நிதி பெண்கள் கதைகளை எண்ணிம முறையில் அறிமுகப்படுத்தியது. வலை பிரிவில் மின்னஞ்சல் செய்திமடலுக்கான 2020 வெப்பி விருதை மலாலா நிதி வென்றது.
# மலாலா நிதி

## பிரபலமான கலாச்சாரத்தில்

2015 ஆம் ஆண்டு வெளியான *ஹி நேம்டு மீ மலாலா* என்ற ஆவணப்படத்திலும், மலாலாவின் சுயசரிதையான *ஐ ஆம் மலாலா* ஆகியவற்றிலும் இந்த அமைப்பைப் பற்றிய செய்தி இடம்பெற்றது.
# அனிசா சையது

## ஆரம்பகால வாழ்க்கை

புனேவின் சதாரா மாவட்டத்தில் உள்ள கட்கியைச் சேர்ந்த அனிசா, அப்துல் அமீது சையத்தின் மகளாகப் பிறந்தார். நான்கு உடன்பிறப்புகளில் இவர் இளையவர் ஆவார். முன்னதாக கழக அளவிலான கால்பந்து வீரராக இருந்த இவரது தந்தை,டெல்கோவில் எழுத்தராக பணிபுரிந்தார். கல்லூரியில் தேசிய மாணவர் படைக்கு பயிற்சி பெற்றபோது அனிசா துப்பாக்கிச் சூட்டில் ஆர்வம் காட்டினார். இவரது பள்ளி வாழ்க்கையில் சிறந்த தேசிய மாணவர் படை துப்பாக்கி சுடும் வீரர் என்ற பட்டம் இவருக்கு வழங்கப்பட்டது.
# அனிசா சையது

## தொழில்

அனிசா லேடி அவாபாய் பள்ளியில் ஆரம்ப ஆசிரியராகப் பணிபுரிந்தார். தனது சொந்த ஊருக்கு இடமாற்றம் செய்ய பலமுறை மறுக்கப்பட்டதால் இவர் தனது வேலையை துறந்து வெளியேறினார். 25 மீட்டர் கைத்துப்பாக்கி சுடும் போட்டியில் ரகி சர்னோபாத்துடன் இணை சேர்ந்தபோது அனிசா தனது முதல் தங்கப் பதக்கத்தை வென்றார். 2014 ஆம் ஆண்டு சூன் மாதம் 26 ஆம் தேதியன்று கிளாசுகோ அருகிலுள்ள பாரி புடன் துப்பாக்கி சுடுதல் மையத்தில் பொதுநலவாய விளையாட்டுப் போட்டிகளின் பெண்கள் 25 மீட்டர் கைத்துப்பாக்கி சுடும் போட்டியில் வெள்ளிப் பதக்கத்தையும் வென்றார். தேசிய பயிற்சியாளர் சன்னி தாமசு 2010 காமன்வெல்த் விளையாட்டுகளுக்கு முன்பு இவருக்கு சில சிறப்பு நுட்பங்களைக் கற்பித்தார். 2014 ஆம் ஆண்டில், கிளாசுகோவில் நடந்த பொதுநலவாய விளையாட்டுப் போட்டிகளில் 25 மீட்டர் கைத்துப்பாக்கிச் சூட்டில் வெள்ளிப் பதக்கம் வென்றார். அனிசாவை ஆங்கிலியன் பதக்க வேட்டை நிறுவனம் ஆதரித்தது. 2017 ஆம் ஆண்டில் தேசிய துப்பாக்கி சுடுதல் வெற்றியாளர் போட்டியில் 25 மீ கைத்துப்பாக்கி சுடுதல் பிரிவில் ஒரு புதிய தேசிய சாதனையை உருவாக்கினார்.
# அனிசா சையது

## சர்ச்சை

இந்தியாவிலும் வெளிநாட்டிலும் பல்வேறு துப்பாக்கி சுடுதல் வெற்றியாளர் போட்டிகளில் தொடர்ந்து வெற்றி பெற்ற பிறகு இவருக்கு ஒரு வேலை வழங்கப்படும் என்று உறுதியளிக்கப்பட்டது, ஆனால் எந்த வேலையும் கிடைக்கவில்லை. அதற்கு பதிலாக மாநில அரசு அவரை தனது விளையாட்டிற்கே திரும்புமாறு கேட்டுக்கொண்டது..  
நவம்பர் 2017 ஆம் ஆண்டு நவம்பர் மாதத்தில் இவர் பணிபுரிந்த மாநில விளையாட்டுத் துறையில் மூத்த அதிகாரிகள் மீது துன்புறுத்தல் புகார் அளித்தார். கடந்த இரண்டு ஆண்டுகளாக தனக்கு சம்பளம் வழங்கப்படவில்லை என்றும், அடுத்தடுத்த விளையாட்டுகளுக்கு அதிகாரத்தால் முறையாக அனுமதிக்கப்படவில்லை என்றும் இவர் கூறினார். அரியானாவின் விளையாட்டு மற்றும் இளைஞர் விவகார இயக்குநரிடம் உரையாற்றிய இவர், வேலையுடன் தனது விளையாட்டைத் தொடர தேவையான வசதிகளை வழங்குவதாக உறுதியளித்த மாநில அரசுடன் தனது கருத்து வேறுபாட்டை வெளிப்படுத்தினார்.
# அனிசா சையது

## தனிப்பட்ட வாழ்க்கை

அனிசா முபாரக் கான் என்பவரை அனிசா திருமணம் செய்து கொண்டார். இவர்களுக்கு 2017 ஆம் ஆண்டில் ஒரு மகள் பிறந்தார். இந்த இணை த்ற்போது அரியானாவின் பரிதாபாத்து மாவட்டத்தில் வசித்து வருகிறது..
# பார்வதி கிரி

**பார்வதி கிரி** (*Parbati Giri*) இந்தியாவின் ஒடிசா மாநிலத்தைச் சேர்ந்த ஒரு முக்கியப் பெண் விடுதலைப் போராட்ட வீராங்கனை ஆவார். 1926 ஆம் ஆண்டு சனவரி மாதம் 19 ஆம் தேதியன்று இவர் பிறந்தார். இந்திய விடுதலைப் போராட்டத்தில் இவர் குறிப்பிடத்தக்க பங்கு வகித்தார். மேற்கு ஒடிசாவின் அன்னை தெரசா என்ற செல்லப்பெயரால் அறியப்படுகிறார்.  
ஆங்கிலேய அரசாங்கத்தின் எதிர்ப்பு நடவடிக்கைகளால், இரண்டு ஆண்டுகள் சிறையில் அடைக்கப்பட்டார். தனது 16 வயதில் மகாத்மா காந்தியின் வெள்ளையனே வெளியேறு இயக்கத்தில் கலந்து கொண்டார். சுதந்திரம் அடைந்த பிறகும் இவர் சமூக சேவையைத் தொடர்ந்தார். பைக்மால் கிராமத்தில் அனாதை இல்லத்தைத் திறந்து, தன் வாழ்நாள் முழுவதையும் அனாதைகளின் நலனுக்காக அர்ப்பணித்தார்.
# பார்வதி கிரி

## ஆரம்பகால வாழ்க்கை

கிரி தற்போதைய பர்கார் மாவட்டம் மற்றும் பிரிக்கப்படாத சம்பல்பூர் மாவட்டத்திலுள்ள பிசேபூருக்கு அருகிலுள்ள சம்லைபதர் கிராமத்தில் 19 சனவரி 1926 அன்று பிறந்தார்.  
மூன்றாம் வகுப்புக்குப் பிறகு இவர் படிப்பை பாதியில் நிறுத்திவிட்டு, காங்கிரசுக்காக பிரச்சாரம் செய்ய கிராமம் கிராமமாகப் பயணம் செய்யத் தொடங்கினார். 1938 ஆம் ஆண்டில், இவருக்கு 12 வயதாக இருந்தபோது, சம்லைபதரில் நடந்த ஒரு கூட்டத்தில் மூத்த காங்கிரசு தலைவர்கள், காங்கிரசில் பணிபுரிய அனுமதிக்குமாறு இவரது தந்தையை சமாதானப்படுத்த முயன்றனர். ஒரு இளம் பெண்ணாக, இவர் பாரி ஆசிரமத்திற்குச் சென்றார். கைவினைப்பொருட்கள், அகிம்சைத் தத்துவம் மற்றும் சுயசார்பு உள்ளிட்ட பல விசயங்களை பார்வதி ஆசிரமத்தில் கற்றுக்கொண்டார்.
# பார்வதி கிரி

## காங்கிரசுக்காகப் பணியாற்றுதல்

இவரது மாமா இராமச்சந்திர கிரி ஒரு காங்கிரசு தலைவராக இருந்தார். மேலும் சமலைபதர் கிராமம் தேசியவாதிகள் கூடும் ஒரு முக்கியமான இடமாக இருந்தது. பார்வதி தனது மாமாவுடன் நடைபெறும் கூட்டங்களில் அமர்ந்து கேட்பதால், சுதந்திரப் போராட்ட வீரராகப் பணியாற்றும் தாக்கம் ஏற்பட்டது. 1940 ஆம் ஆண்டில் பர்பதி காங்கிரசுக்காக பர்கர், சம்பல்பூர், பதம்பூர், பனிமாரா, கென்சு மற்றும் பிற இடங்களுக்குப் பயணம் செய்யத் தொடங்கினார். கிராம மக்களுக்கு பயிற்சி அளித்து, கதர் நூற்பு மற்றும் நெசவு செய்வது எப்படி என்று கற்றுக் கொடுத்தார். 1942 முதல் அவர் 'வெள்ளையனே வெளியேறு' இயக்கத்திற்காக பிரச்சாரம் செய்தார். பல முறை கைது செய்யப்பட்டார். ஆனால் இவருக்கு சிறுவயதாக இருந்ததால் காவலர்கள் இவரை விடுவிக்க வேண்டியிருந்தது. இறுதியாக பர்கரில் உள்ள துணைத் தலைவர் அலுவலகத்தை முற்றுகையிட்டபோது இவர் கைது செய்யப்பட்டார். சம்பல்பூர் சிறையில் இவருக்கு இரண்டு ஆண்டுகள் கடுங்காவல் சிறைத்தண்டனை விதிக்கப்பட்டது. பர்கர் நீதிமன்றத்தில், ஆங்கிலேயர்களை மீறி நீதிமன்றத்தைப் புறக்கணிக்க வழக்கறிஞர்களை வற்புறுத்துவதற்காக இவர் ஒரு போராட்டத்தை நடத்தினார்.
# பார்வதி கிரி

## சுதந்திரத்திற்குப் பிந்தைய வாழ்க்கை

சுதந்திரத்திற்குப் பிறகு, 1950 இல் பிரயாக்ராஜிலுள்ள பிரயாக் மகிளா வித்யாபீடத்தில் தனது பள்ளிப் படிப்பை முடித்தார். நான்கு ஆண்டுகளுக்குப் பிறகு, இவர் இரமா தேவியுடன் நிவாரணப் பணிகளில் சேர்ந்தார். 1955 ஆம் ஆண்டில், சம்பல்பூர் மாவட்ட மக்களின் சுகாதாரம் மற்றும் சுகாதாரத்தை மேம்படுத்துவதற்கான ஒரு அமெரிக்க திட்டத்தில் சேர்ந்தார். பெண்கள் மற்றும் அனாதைகளுக்காக நருசிங்கநாத் கஸ்தூர்பா காந்தி மாத்ருநிகேதன் என்ற ஆசிரமத்தையும், சம்பல்பூர் மாவட்டத்தில் உள்ள சுசோமுரா தொகுதியின் கீழ் உள்ள பிரசிங் காரில் டாக்டர் சாந்த்ரா பால் நிகேதன் என்ற ஆதரவற்றோருக்கான மற்றொரு இல்லத்தையும் தொடங்கினார். சிறை மேம்பாடு மற்றும் தொழுநோய் ஒழிப்பில் இவர் பணியாற்றினார். இந்திய அரசின் சமூக நலத்துறை 1984 இல் இவருக்கு ஒரு விருதை வழங்கியது.
# அமிதா அமான்

**அமிதா அமான்** (*Hamida Aman*) பிறப்பு 1973) ஆப்கானித்தானைச் சேர்ந்த தொழில்முனைவோரும், எழுத்தாளரும் மற்றும் பத்திரிக்கையாளரும் ஆவார். இவர் காபுலில் ஒரு வானொலி நிலையத்தைத் தொடங்கினார். இது பாலின நிறவெறியால் விலக்கப்பட்ட சிறுமிகளுக்கு பொதுக் கல்வியில் இருந்து கல்வி கற்பதில் நிபுணத்துவம் பெற்றது. 2024 ஆம் ஆண்டில் பிபிசியின் உத்வேகம் அளிக்கும் 100 பெண்களில் ஒருவராக இவர் அங்கீகரிக்கப்பட்டார்.
# அமிதா அமான்

## வாழ்க்கை

அமிதா அமான் 1973 இல் காபுலில் பிறந்தார். இவரது பாட்டி "பேகம்" என்ற பட்டத்தை வகித்த ஒரு பிரபுத்துவ பெண்மணி ஆவார். பேகம் என்றால் இளவரசி அல்லது உயர் அந்தஸ்து அல்லது பொறுப்புள்ள பெண் என்று பொருள். இவருக்கு ஆறு வயதாக இருந்தபோது, தாலிபான்களின் தாக்குதலில் இருந்து தப்பிக்க இவரும் இவரது குடும்பத்தினரும் சுவிட்சர்லாந்துக்கு குடிபெயர்ந்தனர். அங்கேயே இவர் தனது கல்வியை முடித்தார். 2001 ஆம் ஆண்டில், தனது நாட்டில் தாலிபான்கள் அதிகாரத்திலிருந்து வீழ்ந்த பிறகு, இவர் ஆப்கன் திரும்பினார். பாரிசில் தனது சொந்த குடும்பத்துடன் வாழ்ந்தபோது, ஆப்கானித்தானில் பல திட்டங்களைத் தொடங்க தகவல் தொடர்பு மற்றும் இதழியலில் தனது நிபுணத்துவத்தைப் பயன்படுத்தினார்.  
2020 ஆம் ஆண்டில், இவர் பெண்களுக்கான பேகம் அமைப்பை நிறுவினார்.  
ஆகஸ்ட் 2021 இல் அமெரிக்கப் படைகள் ஆப்கானித்தானில் இருந்து விலகியபோது, அமிதா அமன் ஏற்கனவே முந்தைய மார்ச் மாதத்தில் ரேடியோ பேகம் என்ற வானொலி நிலையத்தைத் தொடங்கியிருந்தார். தாலிபான்கள் மீண்டும் ஆட்சிக்கு வருவதற்கான சாத்தியக்கூறுகளின் பின்னணியில், அனைத்துலக பெண்கள் நாளையொட்டி மார்ச் 8, 2021 அன்று அமிதாவால் தொடங்கப்பட்டது. தாலிபான்கள் முன்னர் ஆட்சியில் இருந்தபோது பெண்களின் கல்வியை நசுக்கியிருந்தனர். இது ஆப்கானியப் பள்ளி பாடத்திட்டத்தை செயற்கைக்கோள் மூலம் உள்ளடக்கிய காணொளி பாடநெறிகளை வழங்குகிறது. நிர்வாகத்திற்கான தலிபான்களின் அணுகுமுறை பின்னர் *பாலின இனவெறி* என்று அழைக்கப்பட்டது. ஏனெனில் பெண்கள் பொது வாழ்க்கையிலிருந்து விலக்கப்பட்டனர். மேலும் இடைநிலைப் பள்ளிகள் மற்றும் பல்கலைக்கழகங்கள் சிறுவர்களுக்கும் ஆண்களுக்கு மட்டுமே ஒதுக்கப்பட்டன.  
ரேடியோ பேகம் பெண்கள் குழுவால் நடத்தப்பட்டது. மேலும் 2022 முதல், தகவல் தொடர்பு மேம்பாட்டுக்கான சர்வதேச திட்டத்தின் ஆதரவைப் பெற்றது. இந்த நிதியுதவி கூடுதலாக நாற்பது பெண்களுக்கு பயிற்சி அளிக்க அனுமதித்தது. ஆப்கானித்தான் பெண்களுக்கு தொடர்ந்து ஒளிபரப்பை உறுதி செய்வதற்காக, விதிமுறைகளுக்கு இணங்குவதே நிலையத்தின் அணுகுமுறையாக இருந்தது.
# சர்வாரி வாக்

**சர்வரி வாக்** (பிறப்பு: ஜூன் 14, 1997) (Sharvari Wagh) ஓர் இந்திய நடிகையாவார். இவர் இந்தி படங்களில் பணியாற்றுகிறார். 2015 இல் லவ் ரஞ்சன் மற்றும் சஞ்சய் லீலா பன்சாலி ஆகியோரிடம் உதவி இயக்குநராக தனது வாழ்க்கையைத் தொடங்கினார். பின்னர் கபீர் கானின் தொலைக்காட்சி நாடகத் தொடரான *தி ஃபார்காட்டன் ஆர்மி - ஆசாதி கே லியே* (2020) மூலம் நடிப்பில் அறிமுகமானார்.  
*யாஸ் ராஜ் பிலிம்ஸின்* நகைச்சுவைத் திரைப்படமான *பன்டி அவுர் பாப்லி 2 (2021)* மூலம் சர்வாரி திரைப்படங்களில் கால் பதித்தார், இந்தப் படம் அவருக்கு சிறந்த அறிமுக நடிகைக்கான பிலிம்பேர் விருதைப் பெற்றுத் தந்தது. 2024 ஆம் ஆண்டு வணிக ரீதியாக வெற்றிகரமான நகைச்சுவை திகில் படமான *முன்ஜ்யா* மூலம் பிரபலமானார்.
# சர்வாரி வாக்

## தொழில்

சர்வரி, *பியார்* *கா* *பஞ்சநாமா 2* மற்றும் *பாஜிராவ் மஸ்தானி* ஆகிய படங்களில் உதவி இயக்குநராகப் பணியாற்றினார்.
இவர் 2014 முதல் திரைப்படங்களில் ஒரு முக்கிய வேடத்திற்காக நேர்முகத் தேர்வுகளுக்கு சென்று வருவதாக அவர் கூறினார். இவர் 2020 இல் *அமேசான் பிரைம்* தொடரான *தி ஃபார்காட்டன் ஆர்மி - ஆசாதி கே லியே* மூலம் சன்னி கௌசல் உடன் இணைந்து நடிகையாக அறிமுகமானார்.
# ரேடியோ பேகம்

**ரேடியோ பேகம்** (*Radio Begum*) என்பது பெண்களுக்காக பெண்களால் உருவாக்கப்பட்ட ஒரு ஆப்கானிய கல்வி வானொலி நிலையமாகும். தாலிபான்கள் மீண்டும் ஆட்சிக்கு வருவதற்கான சாத்தியக்கூறுகளின் பின்னணியில், ஆப்கானித்தானின் தொழில்முனைவோரும் பத்திரிகையாளருமான அமிதா அமான் என்பவரால் அனைத்துலக பெண்கள் நாள் கொண்டாடப்படும் தினத்துடன் இது 8 மார்ச் 2021 அன்று உருவாக்கப்பட்டது. மேலும் இது 8 டிசம்பர் 2020 அன்று நிறுவப்பட்ட பெண்களுக்கான பேகம் அமைப்பால் நடத்தப்படுகிறது. இது பண்பலை ஒலிபரப்பு மற்றும் செயற்கைக்கோள் வழியாக காபுலுக்கும் மேலும் கிராமப்புற சுற்றுப்புறங்களுக்கும் நேரடியாகவும் தொடர்ச்சியாகவும் ஒலிபரப்பப்படுகிறது, இது நாட்டின் சுமார் முக்கால்வாசி பகுதியை உள்ளடக்கியது. மார்ச் 8,2024 அன்று அதன் சகோதர ஒளிபரப்பு நிறுவனமான பேகம் தொலைக்காட்சி நிறுவனம் பாரிசில் மலாலா_நிதியின் மானியத்துடன் தொடங்கப்பட்டது. 7 முதல் 12 ஆம் வகுப்பு வரையிலான ஆப்கானியப் பள்ளி பாடத்திட்டத்தை உள்ளடக்கிய காணொளி பாடநெறிகளை செயற்கைக்கோள் மூலம் வழங்கும் பணியை இவ்வானொலி செய்தது.
# ரேடியோ பேகம்

## தோற்றம்

முன்பு ஆட்சியில் இருந்தபோது பெண்களின் கல்வியை ஒடுக்கிய தலிபான்கள் ஆட்சிக்கு திரும்புவதற்கான சாத்தியக்கூறுகளின் பின்னணியில், அனைத்துலக பெண்கள் நாளை ஒட்டி 2021 மார்ச் 8 அன்று இந்த நிலையம் தொடங்கப்பட்டது. பேகம் என்றால் இளவரசி அல்லது உயர் அந்தஸ்து அல்லது பொறுப்பைக் கொண்ட பெண் என்று பொருள்.
# ரேடியோ பேகம்

## ஒளிபரப்பு மற்றும் நிரலாக்கம்

2023 ஆம் ஆண்டில் இந்த வானொலி நிலையம் அதன் ஆறு அலைபரப்பிகள் மூலம் தினமும் சுமார் 600,000 வீடுகளால் கேட்கப்படுகிறது. மேலும் கூடுதலாக நான்கு அலைபரப்பிகளைப் பயன்படுத்த அனுமதியும் உள்ளது. இதன் நிறுவனர் அமிதா அமானின் கூற்றுப்படி, ரேடியோ பேகம் ஆப்கானித்தானில் முதலிடத்தில் உள்ள தனியார் வானொலி நிலையமாகும்.  
ஆகஸ்ட் 15,2021 அன்று தலிபான்கள் ஆட்சிக்கு வந்ததிலிருந்து கல்வியை இழந்த நடுநிலை மற்றும் உயர்நிலைப் பள்ளி மாணவர்களுக்கு இந்த வானொலி நிலையம் படிப்புகளை வழங்குகிறது. நாட்டின் இரண்டு அதிகாரப்பூர்வ மொழிகளான தாரி மொழியில் காலையிலும், பஷ்தூ மொழியில் மாலையிலும் நிகழ்ச்சிகளை ஒலிப்பரப்புகிறது.
# ரேடியோ பேகம்

## ஒளிபரப்பு மற்றும் நிரலாக்கம்

### வரம்புகள்

ரேடியோ பேகம் தொடர்ந்து ஒலிபரப்பப்பட்டு வருகிறது. ஆனாலும் கூட இது கூடுதலாக கல்வியில் மட்டுமே கவனம் செலுத்த வேண்டும், பெண்களை இலக்காகக் கொண்ட தலைப்புகளை வழங்க வேண்டும், மேலும் பெண்களுக்கு தனி இடம் இருக்க வேண்டும். இது இனி ஆப்கானிய அல்லது வெளிநாட்டு இசையை ஒளிபரப்பாது, ஆனால் இறைவாக்கினரையும் கடவுளையும் மகிமைப்படுத்தும் மத இசையை மட்டுமே ஒளிபரப்புகிறது.
# சாரா வாக்கர் (செயல்பாட்டாளர்)

**சாரா வாக்கர்** (*Sarah Walker*) ஒரு ஐக்கிய இராச்சியத்தைச் சேர்ந்த ஆங்கில அரசியல் ஆர்வலர் ஆவார். பால்வினைத் தொழிலைக் குற்றமற்றதாக்குதல், பாலியல் தொழிலாளர்களின் அங்கீகாரம் மற்றும் பாதுகாப்பு உரிமை மற்றும் வறுமையால் யாரும் பாலியல் தொழிலில் தள்ளப்படாமல் இருக்க மாற்றுகளை வழங்குதல் ஆகியவற்றை ஆதரிக்கும் ஒரு பிரச்சாரக் குழு உறுப்பினரான இவர் அவர்களின் செய்தித் தொடர்பாளராக செயல்பட்டுள்ளார். இது பாலியல் தொழிலாளர்களின் உரிமைகள், குடிமை, சட்ட மற்றும் பொருளாதார உரிமைகள் குறித்து அக்கறை கொண்ட தனிப்பட்ட விபச்சாரப் பெண்கள் மற்றும் பிறருக்கு தகவல், உதவி மற்றும் ஆதரவை வழங்குகிறது. இந்த அமைப்பு 1975 இல் நிறுவப்பட்டது. 2013 ஆம் ஆண்டில் பிபிசியின் உத்வேகமளிக்கும் 100 பெண்கள் பட்டியலில் இவர் பெயரிடப்பட்டார்.
# சாரா வாக்கர் (செயல்பாட்டாளர்)

## வாழ்க்கை

1980களின் முற்பகுதியில் வடக்கு இலண்டன் தொழிநுட்ப நிறுவனத்தில் ஆங்கிலம் படிக்கும்போது வாக்கர் முதன்முதலில் ஆங்கில பால்வினைத் தொழில் பிரச்சாரக் குழுவினரைச் சந்தித்தார். இவர் 1982 ஆம் ஆண்டில் இனம் மற்றும் குடியேற்றம் குறித்த மாநாட்டில் கலந்து கொண்டார். அங்கு அவர் வீட்டில் உணர்ந்த ஒரு இயக்கத்தைக் கண்டார். அந்த ஆண்டின் பிற்பகுதியில், புனித பான்கிராசில் உள்ள புனித சிலுவை தேவாலயத்தின் 12 நாள் முகாமில் இவர் பங்கேற்றார். இது பாலியல் தொழிலாளர்களை காவல்துறையில் சட்டவிரோதமான மற்றும் இனவெறிக்கு எதிர்ப்புத் தெரிவித்தது. இந்த மாநாட்டில் வன்கலவிக்கு எதிரான பெண்கள் மற்றும் வீட்டு வேலைகளுக்கான ஊதியங்களுக்கான கறுப்பின பெண்கள் ஆகியோரின் ஆர்வலர்கள் ஈடுபட்டிருந்தனர். பங்கேற்பாளர்கள் "பிரிவுகளை கடந்து கொண்டிருந்தனர்" என்று வாக்கர் நினைவு கூர்ந்தார்.  
வாக்கர் ஆங்கில பால்வினைத் தொழில் பிரச்சாரக் குழுவின் செய்தித் தொடர்பாளரானார். பல்வேறு பிரச்சினைகள் குறித்து ஊடகங்களுடன் பேசினார். 2001 ஆம் ஆண்டில் இலண்டனிலுள்ள சோகோ என்ற பகுதியிலுள்ள பாலியல் கடத்தல்காரர்களின் வளையத்திற்குள் ஊடுருவியதாக காவல்துறையினர் இவர் மீது குற்றம் சாட்டியது. இந்தக் கூற்றுக்களை வாக்கர் மறுத்தார்.  
2010களில் வாக்கர், பொருளாதாரக் கொள்கையில், செயல்படுத்தப்படும் சிக்கன நடவடிக்கைகளை, பாலியல் தொழிலுக்குத் திரும்பும் இங்கிலாந்து மாணவர்களின் எண்ணிக்கை அதிகரிப்பதற்கும், வறுமையால் பாலியல் தொழிலுக்குத் தள்ளப்பட்ட பிற பெண்களுக்கும் தொடர்புபடுத்தினார். 2012 ஒலிம்பிக் போட்டிகள் விபச்சாரத்தை அதிகரிக்க வழிவகுக்கும் என்ற ஊடக அச்சங்கள் குறித்தும் இவர் கருத்து தெரிவித்தார்.  
2015 ஆம் ஆண்டில் வாக்கர் ஐக்கிய இராச்சியத்தின் அரசியல் கட்சியான் தொழிற் கட்சியின் தலைவராக பணியாற்றிய ஜெர்மி கோர்பின் (2015 - 2020) மற்றும் ஜான் மெக்டோனலை ஆதரித்தார். மேலும் அவர்களுக்கு ஆதரவாக *ஒய் பீபிள் ஆஃப் கலர் ஷுட் சப்போர்ட் த நியூ கார்பன்/மெக்டோனெல் மூவ்மெண்ட்* என்ற துண்டுப்பிரசுரத்தை எழுத உதவினார்.
# செரி பர்னெல்

**கிளாரி “செரி” பர்னெல்** (*Claire "Cerrie" Burnell*) (பிறப்பு: ஆகஸ்ட் 30,1979) ஐக்கிய இராச்சியத்தைச் சேர்ந்த ஓர் ஆங்கில நடிகையும், பாடகியும், நாடக ஆசிரியரும், குழந்தைகள் எழுத்தாளரும் மற்றும் பிபிசியின் குழந்தைகள் தொலைக்காட்சியான *சிபிபீஸின்* முன்னாள் தொலைக்காட்சி தொகுப்பாளரும் ஆவார். 2018 ஆம் ஆண்டில், பிபிசியின் டாக்டர்ஸ் என்ற ஆப்பெராவில் பென்னி இசுடீவன்சன் என்ற வேடத்தில் நடித்தார்.  
கிளாரி பர்னெல் வலது முழங்கைக்குக் கீழே கை ஏதுமில்லாமல் மாற்றுத்திறனுடன் பிறந்தார். பிரிட்டிஷ் இலவச-ஒளிபரப்பு குழந்தைகள் தொலைக்காட்சி நிறுவனமான சிபிபீஸில் இவர் முதன்முதலில் தோன்றியபோது, உடல் குறைபாடுகள் உள்ள குழந்தைகள் தொலைக்காட்சி தொகுப்பாளர்கள் மற்றும் புகார்தாரர்களின் வெளிப்படையான பாரபட்சம் பற்றிய சர்ச்சையைத் தூண்டியது.
# செரி பர்னெல்

## இளமை வாழ்க்கை

பர்னலின் தாயார் ஒரு நடன ஆசிரியர், மற்றும் இவரது தந்தை ஒரு தொலைத்தொடர்பு மேலாளர். இவருக்கு ஜான் என்ற ஒரு தம்பி உள்ளார். இவருக்கு முதலில் கிளாரி என்று பெயரிடப்பட்டது. ஆனால் 10 வயதில் தன்னை “செரி” என்று அழைக்க அனைவரையும் கேட்டுக் கொண்டார். பர்னெல் தென்கிழக்கு இலண்டனில் உள்ள ஆர்பிங்டன் புறநகர்ப் பகுதியான *பெட்ஸ் வுட்* எனுமிடத்தில் வளர்ந்தார்.  
கிளாரி பர்னெல் வலது முழங்கைக்குக் கீழே கை ஏதுமில்லாத மாற்றுத்திறன் கொண்டவர். இவரது பெற்றோர் இவரை செயற்கை கையை அணிய ஊக்குவித்தனர். ஆனால் அதை ஆரம்பத்தில் இருந்தே எதிர்த்தார். மேலும் தனக்கு ஒன்பது வயதாக இருந்தபோது அதை அணிவதை முற்றிலுமாக நிறுத்தினார். பர்னெல்லுக்கு எழுத்துமயக்கம் இருந்தது. இதனால் இவர் 10 வயது வரை படிக்க முடியவில்லை. இதனால் கூடுதல் கல்வி மற்றும் லெட்டர்லாந்து முறையில் கற்றுக்கொண்டார்.  
பர்னலுக்கு 2008 இல் *அமெலி* என்ற மகள் பிறந்தார். தற்போது இவர்கள் கிழக்கு இலண்டனில் உள்ள *ஹாக்னி*யில் வசிக்கிறார். இங்கிலாந்தில் நாடகங்களில் நடித்துள்ளார். பிரேசிலின் அரசியல் நாடக நிறுவனமான *சி. டி. ஓ. ஆர். ஓ* உடன் இணைந்து நடித்தார். பர்னெல் தேசிய இளைஞர் அரங்கின் உறுப்பினராகவும் இருந்தார். இவர் இங்கிலாந்து தொலைக்காட்சி நாடகங்களான *ஹோல்பி சிட்டி*, *ஈஸ்ட்எண்டர்ஸ்*, *கிரெஞ்ச் ஹில்*, *தி பில்* மற்றும் *காமெடி லேப்* ஆகியவற்றில் தோன்றியுள்ளார். இலண்டன் நகர தேவதை சமூகத்தில் ஒரு இறக்கை தேவதையான வயலட்டைப் பற்றிய நாடகமான *விங்கட் - எ ஃபேரிடேலின்* ஆசிரியரான இவர், 2007 ஆம் ஆண்டு இலண்டனின் டிரிஸ்டன் பேட்ஸ் நாடக அரங்கத்தில் அரங்கேற்றப்பட்டபோது அதில் நடித்தார். 2008 ஆம் ஆண்டில் எடின்பரோவில் உள்ள அரச கழக லைசியம் நாடக அரங்கத்தில், நாட்சி ஜெர்மனி நடத்திய படுகொலைகளைப் பற்றி *நபில் சபான்* என்பவர் எழுதிய *தி ஃபர்ஸ்ட் டு கோ* படத்தில் *புருன்ஹில்டே* என்ற பாத்திரத்தில் நடித்தார். நடிப்பைத் தவிர, இவர் ஒரு சிறப்புத் தேவைகள் பள்ளியில் கற்பித்தல் உதவியாளராகப் பணியாற்றியுள்ளார்.
# சிலாங்கூர் சுல்தான் இசாமுதீன்

**சிலாங்கூர் சுல்தான் இசாமுதீன்** அல்லது **சுல்தான் சர் இசாமுதீன் ஆலாம் சா** (தெங்கு ஆலாம் சா) KCMG (ஆங்கிலம்: *Sultan Hisamuddin Alam Shah*; மலாய்: *Sultan Hisamuddin Alam Shah Al-Haj Ibni Almarhum Sultan Alaeddin Sulaiman Shah*; (சாவி: سلطان حسام الدين عالم شاه الحاج ابن المرحوم سلطان علاء الدين سليمان شاه; சீனம்: 苏丹希萨姆丁·阿南沙) (13 மே 1898 – 1 செப்டம்பர் 1960) என்பவர் 1938 முதல் 1942 வரையில் சிலாங்கூர் சுல்தான் பதவி வகித்தவர்; மற்றும் 6-ஆவது சிலாங்கூர் சுல்தான் ஆவார்.  
பின்னர் 1945-இல் இருந்து 1960 வரையிலும் சிலாங்கூர் சுல்தான் பதவி வகித்தவர்; மேலும் மலாயா கூட்டமைப்பின் இரண்டாவது மலேசிய பேரரசராக ஏப்ரல் 14 முதல் 1960 செப்டம்பர் 1 அன்று அவர் இறக்கும் வரை பதவி வகித்தார்.
# சிலாங்கூர் சுல்தான் இசாமுதீன்

## தொடக்ககால வாழ்க்கை

இவர் சுல்தான் அலாவுதீன் சுலைமான் சா (1863–1938) அவர்களின் மூன்றாவது மகனாவார். இவர் அரசமரபு அல்லாத ஒரு சாதாரண பெண்ணான சிக் புவான் அசுனா பிந்தி பிலோங் என்பவருக்கு மகனாகப் பிறந்தார். பிறக்கும்போது **தெங்கு ஆலாம் சா** *(Tengku Alam Shah)* என்று பெயரிடப்பட்டார். இவருக்கு ஒன்றுவிட்ட அண்ணன்கள் இருவர் இருந்ததால், சிலாங்கூர் சுல்தானாக இவர் அரியணை ஏறுவார் என்று எவரும் எதிர்பார்க்கவில்லை.  
இவர் கோலா கங்சார் மலாய் கல்லூரியில் கல்வி பயின்றார். 1929-ஆம் ஆண்டு அந்தக் கல்லூரியின் பழைய மாணவர்கள் சங்கத்தை நிறுவுவதில்முக்கியப் பங்கு வகித்தார். 1931-ஆம் ஆண்டு, சிலாங்கூரின் தெங்கு லட்சுமணாவாக *(Tengku Laksamana of Selangor)* நியமிக்கப்பட்டார். முன்பு அவர் தெங்கு பாங்லிமா ராஜாவாக *(Tengku Panglima Raja)* பணியாற்றினார்.
# சிலாங்கூர் சுல்தான் இசாமுதீன்

## அரியணை சர்ச்சை

சிலாங்கூர் சுல்தான் சுலைமானுக்கு பிள்ளைகள் பலர் இருந்தனர். அவரின் முதல் மூன்று மகன்கள் தெங்கு மூசா எடின் *(Tengku Musa Heddin)*, தெங்கு படார் சா மற்றும் இசாமுதீன் ஆலாம் சா *(Tengku Alam Shah)* ஆவார்கள்.  
முதல் இரண்டு மகன்களும் சுல்தான் அலாவுதீன் சுலைமானின் அரசத் துணைவியாரான, கெடா அரச குடும்பத்தைச் சேர்ந்த தெங்கு அம்புவான் பாதுக்கா செரி மகாராம் *(Tengku Ampuan Maharum)* பிள்ளைகள் ஆவார்கள். 1903-ஆம் ஆண்டில், தெங்கு மூசா எடின், சிலாங்கூர் மாநிலத்தின் தெங்கு மகோத்தாவாக *(Tengku Mahkota)* நியமிக்கப்பட்டார்; மேலும் 1920-ஆம் ஆண்டில் ராஜா மூடா *(Raja Muda)* என பதவி உயர்வு பெற்றார்.  
இருப்பினும், பிரித்தானிய பிரதிநிதி, தியோடர் சாமுவேல் ஆடம்ஸ் *(Theodore Samuel Adams)* (1885–1961; 1935–1937 பதவியில்) என்பவரின் தூண்டுதலின் பேரில், தெங்கு மூசா எடின் 1934-இல் "தவறான நடத்தை" எனும் குற்றச்சாட்டில் *ராஜா மூடா* பதவியில் இருந்து நீக்கப்பட்டார்.
# சிலாங்கூர் சுல்தான் இசாமுதீன்

## தெங்கு மூசா எடின்

தெங்கு மூசா எடின் சூதாட்டத்தில் நாட்டம் கொண்டவர்; ஒரு வீண்செலவாளி; மற்றும் ஊதாரி என்றும் பிரித்தானிய பிரதிநிதி ஆடம்ஸ் குற்றம் சாட்டினார். இருப்பினும், சிலாங்கூரில் உள்ள மலாய்க்காரர்கள் பலர், தெங்கு மூசா எடினின் பதவி நீக்கத்திற்கான உண்மையான காரணம், பிரித்தானிய பிரதிநிதி ஆடம்ஸின் உத்தரவுகளைப் பின்பற்ற தெங்கு மூசா எடின் மறுத்ததே என்று நம்பினர். இருப்பினும் தெங்கு ஆலாம் சா, சிலாங்கூர் மாநிலத்தின் ராஜா மூடாவாக அறிவிக்கப்பட்டார். இந்த நியமனம் சூலை 20, 1936 அன்று நடந்தது.
# சிலாங்கூர் சுல்தான் இசாமுதீன்

## சிலாங்கூர் சுல்தானாக இரண்டாவது ஆட்சி

சப்பானியர்களின் சரணடைவுக்குப் பிறகு பிரித்தானியர்கள் மலாயாவுக்குத் திரும்பினர். சுல்தான் இசாமுதீன் ஆலாம் சா மீண்டும் சிலாங்கூர் அரியணைக்குக் கொண்டு வரப்பட்டார். அதே நேரத்தில் சுல்தான் மூசா (தெங்கு மூசா எடின்) கோகோஸ் (கீலிங்) தீவுகளுக்கு நாடுகடத்தப்பட்டார்.
# சிலாங்கூர் சுல்தான் இசாமுதீன்

## சிலாங்கூர் சுல்தானாக இரண்டாவது ஆட்சி

### வெளிநாட்டு விருதுகள்

- :
- - King George V Silver Jubilee Medal (1935)
- - King George VI Coronation Medal (1937)
- - Order of St Michael and St George (**KCMG**) – **Sir** (1938)
- - Queen Elizabeth II Coronation Medal (1953)
- :
- - Family Order of Laila Utama (**DK**) – **Dato Laila Utama** (24 September 1958)